ג' ניסן התשע"ח

1 באפריל 2018

לכבוד

\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_

א.ג.נ,

הנדון: פרוטוקול שאלות הבהרה מס' 2 למכרז מספר 03/2018

לקבלת שרותי יישום ותפעול למערכות מידע לניהול העירייה

**פרק א' – כללי**

1. פרוטוקול זה הינו חלק ממסמכי ההצעה ויש לצרפו למסמכי ההצעה, כשהוא חתום ע"י המציע.
2. הוראות פרוטוקול זה גוברות על האמור במסמכי ההצעה והחוזה. כל תיקון לסעיפי המכרז ו/או תשובה לשאלות הניתנת במסמך זה יתקנו/יפרשו/יתייחסו לכל הסעיפים הרלוונטיים שבמסמכי ההצעה והחוזה, גם אם הסעיפים הרלוונטיים לא צוינו במסמך זה במפורש.
3. עיריית בת-ים תצרף מסמכי פרוטוקול זה ופרוטוקולים נוספים, באם יהיו, כחלק ממסמכי ההסכם שייחתמו בין הצדדים.

**פרק ב' - שאלות ותשובות**

**שאלה 1:** תנאי הסף הנוכחי מכוון לחברה אחת בלבד. נבקש להפחית את הדרישה להון עצמי ל-6 מיליון ש"ח ואת הדרישה למחזור כספי ל-40 מיליון ש"ח.

**תשובה 1: הבקשה מתקבלת, ותנאי הסף יתוקנו על פי המבוקש**.

**מצורפים תנאי הסף המתוקנים וכן נוסח אישור רואה-חשבון** **מתוקן.**

**אין שינוי ביתר תנאי המכרז.**

|  |
| --- |
| שם הקבלן: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| חתימה: ­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**נספח א' למסמך הבהרות – תנאי סף מתוקנים**

רשאים להשתתף במכרז תאגידים הרשומים כדין בישראל, העומדים, ביום הגשת ההצעות, **בכל** הקריטריונים הבאים:

1. המציע הינו בעל ניסיון מוכח בתחום מתן זכויות שימוש, יישום ותפעול מערכות מידע לניהול רשויות מקומיות (לענין סעיף זה: "העבודות והשירותים") במערכות בתחומי ליבה (כהגדרתם להלן), ועומד בכל התנאים הבאים במצטבר:
   * + 1. ביצע יישום של מערכות הליבה בתקופה כלשהי מיום 1.1.2012;
       2. העניק זכויות שימוש ושרותי תפעול במערכות הליבה לתקופה של 36 חודשים לפחות ברצף מיום 1.1.2014;
       3. את שירותי היישום ואת שירותי התפעול כאמור בסע' (1)-(2) לעיל, העניק לרשות מקומית אחת שמספר תושביה עולה על 100,000, או ל-2 רשויות מקומיות שמספר תושביהן המצטבר עולה על 150,000.

עמידתו של מציע בתנאי סף זה תיקבע על פי ההוראות להלן:

* לעניין סעיף זה, 'מערכות הליבה' הינן מערכות הכוללות את תחומי הליבה הבאים: כספים, תקציבים, התקשרויות,רכש, לוגיסטיקה, חיוב וגביה, רישוי עסקים, שילוט, חינוך, פורטל ספקים ופורטל שירות .
* "יישום" -  מכלול הפעולות אותן מבצע המציע עד הפעלה מבצעית של מערכת מידע לרבות: אפיון מפורט, קונפיגורציה/קסטומיזציה של חבילות תוכנה ו/או ביצוע התאמות תוכנה כולל פיתוח דו"חות ומימשקים (לרבות למערכות ותוכנות קיימות לעירייה שאינן כלולות בתכולת מכרז זה), שילוב מוצרים משלימים (אם נדרש), הסבות, התקנת מערכת המידע, בדיקות מסירה, העלאה לאוויר של מערכת המידע והדרכת משתמשים.
* "תפעול" – מכלול הפעולות  והשירותים  אותן נדרש המציע לספק לאחר ההפעלה המבצעית של מערכת מידע לרבות:  מתן אחריות, תחזוקה ושירות כהגדרתם במפרט.
* "רשות מקומית": עיריות, מועצות מקומיות, מועצות אזוריות.
* "מספר תושבים" - ייקבע על פי נתוני הלשכה המרכזית לסטטיסטיקה למועד העדכני ביותר המוקדם מהמועד האחרון להגשת הצעות למכרז זה.
* לענין סעיף זה, גם מציע אשר ביצע פרויקט יישום של מערכות הליבה ברשות מקומית בגודל הנדרש בתקופה שמיום 1.1.2012, והעניק שרותי תיפעול למערכות הליבה ברשות מקומית אחרת (אף היא בגודל הנדרש) במהלך 36 חודשים רצופים בתקופה שמיום 1.1.2014, ייחשב כמי שעומד בתנאי סף זה.
* לענין שירותי יישום, ייקבע מועד תחילת השירות במועד עלייתה לאוויר של המערכת.

להוכחת עמידה בתנאי זה ימלא המציע הצהרה בה יפרט את זהות לקוחותיו להם הוענקו שירותי היישום ושירותי התפעול [במסגרת תצהיר ערוך כדין בנוסח המצורף כחלק ז' למסמכי המכרז].

1. המציע הינו בעל הזכויות בכל מערכות המידע הממוחשבות (לרבות כל רכיב מרכיביהן וכל תכנת תשתית אשר שימשה בפיתוחן) המוצעות על ידו לרבות זכויות מכירה, שיווק, הפצה ושימוש במערכות אלה.

המציע ייחשב כ"בעל זכויות" ביחס לחלק מהמערכות המוצעות על ידו גם על פי אחת החלופות להלן:

* 1. כאשר המציע כלל בהצעתו מערכות בבעלות צד ג' אשר ישמש כקבלן-משנה מטעמו, ובלבד שכל אחת ממערכות צד ג' פועלות ברשות מקומית אחת לפחות שמספר תושביה עולה על 100,000 או בשתי רשויות מקומיות שמספר תושביהן במצטבר עולה על 150,000.
  2. כאשר המציע כלל בהצעתו מערכת אשר בכוונתו לפתח כך שתעמוד בתנאי המכרז, ובלבד שתהינה כשירות להשתלבות במערכות הליבה לא יאוחר מפרק הזמן המירבי המוגדר ליישום.

להוכחת עמידה בתנאי זה ימלא המציע הצהרה בדבר זכויותיו במערכות המוצעות על ידו [במסגרת תצהיר ערוך כדין בנוסח המצורף כחלק ז' למסמכי המכרז].

1. ההון העצמי של המציע על פי דוחותיו המאושרים לשנת 2016 הינו 6,000,000 ₪ לפחות, והיקף המחזור הכספי של המציע היה 40,000,000 ₪ לפחות לכל אחת מהשנים 2015-2017.

להוכחת עמידתו בתנאי זה יצרף המציע אישור רו"ח בנוסח המצורף בחלק ו' למסמכי המכרז.

1. **המציע צירף ערבות בנקאית כנדרש במסמכי המכרז [בנוסח המצורף כחלק ג' למסמכי המכרז].**

**נספח ב' למסמך הבהרות – חלק ו' (נוסח אישור רואה חשבון) מתוקן**

**לכבוד: עיריית בת-ים – מכרז 03/2018 – הענקת שרותי יישום ותפעול מערכות מידע לניהול העירייה**

א.ג.נ.,

**הנדון: אישור למכרז פומבי מס' 03/2018**

על פי בקשת \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (המציע), ולאחר בדיקת נתוני המציע על פי התקנים המקובלים בישראל, הרינו לאשר כדלקמן:

1. המחזור הכספי של המציע במהלך השנים 2015-2017, על בסיס מאזנים מבוקרים, הינו בהיקף כספי שאינו נמוך מ- **40,000,000** **₪** לכל אחת מהשנים הללו (כולל מע"מ).

2. ההון העצמי של המציע על פי דו"חותיו המאושרים לשנת 2016 הינו למעלה מ-**6,000,000 ₪**.

3. לבקשת המציע וכרואי החשבון שלו, ביקרנו את נתוני המחזור הכספי של המציע בביצוע עבודות בגופים בשנים 2006-2011, הכלולים בהצהרת המציע (**חלק ז'** למסמכי המכרז). אחריותנו היא לחוות דעה על הצהרה זו בהתבסס על ביקורתנו.

ערכנו את ביקורתנו בהתאם לתקני ביקורת מקובלים בישראל. על פי תקנים אלה נדרש מאתנו לתכנן את הביקורת ולבצעה במטרה להשיג מידה סבירה של בטחון שאין בהצהרה הצגה מוטעית מהותית. ביקורת כוללת בדיקה של ראיות התומכות בסכומים ובמידע שבהצהרה. אנו סבורים שביקורתנו מספקת בסיס נאות לחוות דעתנו .

לדעתנו, הצהרת המציע משקפת באופן נאות, מכל הבחינות המהותיות, את היקף פעילות המציע כאמור .

בברכה

\_\_\_\_\_\_\_\_\_\_\_\_\_\_\_\_\_\_\_\_\_\_

רואי חשבון